रिपोर्ट के मुताबिक आर्य महिला नागरमल मुरारका माडल स्कूल के आडिटोरियम में रविवार को लखनऊ की एक कंपनी ने टैलंट हंट प्रतियोगिता का आयोजन किया था. इस टैलेंट शो में हिस्सा लेने के लिए प्रतिभागियों से 600 रुपुए शुल्क भी लिया गया था. इस टैलेंट हंट में स्टार ऑफ अवध के लिए प्रतिभागियों का चयन किया जाना था, जिसमे डांस, सिंगिंग, एक्टिंग और स्क्रिप्ट राईटिंग के लिए प्रतिभागियों ने अपना अपना रजिस्ट्रेशन करवाया था. बताया जा रहा प्रतिभागियों ने बताया कि सुबह आठ बजे से 450 लोग ऑडिशन का इंतजार कर रहे थे संस्था की ओर से बार-बार बताया जा रहा था कि प्रियांक शर्मा की फ्लाइट लेट से वह देर से आएंगे. शाम को 4:30 बजे वो पहुंचे और कुछ कंटेस्टेंट्स के ऑडिशन देखने के बाद वो बीच में ही निकल गए. इसके बाद कार्यक्रम के आयोजक चले गए. इसके बाद जमकर हंगामा हुआ. प्रतिभागियों ने जब आयोजकों का फोन मिलाना शुरू किया तो सभी का नंबर स्वीच ऑफ आ रहा था. इसके बाद प्रतिभागियों ने चेतगंज थाने में धोखाधड़ी का आरोप लगाते हुए मुकदमा दर्ज कराया. आयोजकों से जब संपर्क करने का प्रयास किया गया तो सभी का मोबाइल स्वीच ऑफ मिला.